“Kada bɔ́n bə́ Ísraɛ̂l nâ: éyɔŋ myǎyi kə́ kwí á ńnam mavə́ mínā, sí yayi dzálā mvéndé sábad m̀bɔ́g ású Ǹtondôbə. 3Mim̀bú mísaman myǎyi myǎs mvɔŋ á mə̄fúb máán, mim̀bú mísaman myǎyi kodǎn mīńdīg mí wɔ̂n, mǐ mān kóǎn bibumá bíé. 4Vədá ḿbú zamgbálā wâyi bɔ ḿbū sábad ású sí m̀bú sábad ású Ńtondôbə. Tə myǎmyas bidí áfūb dáán, ngə́ á kodǎn kig miǹdíg mí wɔ̂n. 5Tə wakə wɔ́ndī óvə̄ga, ngə́ áfād bibumá bí wɔ̂n yā bí sə́ kig ǹkodán nálā wâyi bɔ ḿbū áwɔí ású sí. 6Sábad sí a yi mína tɔŋ nyémēn, wǎ ai etúgā fám dzóe ai etúgā mīníngá dzóe, ḿbɔ bisíé woe, ǹnə́ŋ woe, é bod bə́sə fɔ́ɔ́ bə́ tɔ̄á ai wa. 7É byə́m bísə̄ bí byâyi bɔ̌ bīdí ású ńkunda bíyə́m wóe, ai biyə́m yā ńnam wóe.